b'\n_START_ARTICLE_\nPo\xc5\xa1tna \xc5\xa1tevilka v Sloveniji\n_START_PARAGRAPH_\nPo\xc5\xa1tna \xc5\xa1tevilka je znak, sestavljen iz \xc5\xa1tevk, ki dopolnjuje oziroma nadome\xc5\xa1\xc4\x8da naziv organizacijske enote javnega po\xc5\xa1tnega omre\xc5\xbeja._NEWLINE_Namen po\xc5\xa1tne \xc5\xa1tevilke je omogo\xc4\x8diti hitrej\xc5\xa1e in enostavnej\xc5\xa1e usmerjanje po\xc5\xa1tnih po\xc5\xa1iljk v notranjem po\xc5\xa1tnem prometu, omogo\xc4\x8diti uporabo avtomatizacije in mehanizacije pri predelavi po\xc5\xa1iljk, omogo\xc4\x8diti obdelavo podatkov z uporabo elektronskih medijev. Po\xc5\xa1tna \xc5\xa1tevilka ozna\xc4\x8duje po\xc5\xa1iljke za dostavo ali po\xc5\xa1tne predale. Iste po\xc5\xa1tne \xc5\xa1tevilke ne moreta imeti dve ali ve\xc4\x8d organizacijskih enot javnega po\xc5\xa1tnega omre\xc5\xbeja.'